Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18486

b) A 3. fejezet 3.1.3 részében meghatározott legnagyobb átlagos kereszt-szél értékek (összetevők) általános időjárási körülményekre vonatkoznak. Vannak olyan tényezők, amelyek miatt egy adott repülőtér esetében a legnagyobb értéket csökkenteni kell. Ezek közé tartoznak a következők: 1) A különböző jelenlegi és jövőben forgalomba álló repülőgép típusok üzemeltetési tényezői, valamint engedélyezett legnagyobb kereszt-szél értékei között tapasztalható széleskörű különbségek, figyelembe véve a 3.1.3 pontban meghatározott mind a három csoportot; 2) a széllökések előfordulási gyakorisága és természete; 3) a turbulencia előfordulási gyakorisága és természete; 4) másodlagos futópálya igénybevételének lehetősége; 5) a futópályák szélessége; 6) a futópálya felületének állapota — a futópálya felületeken levő víz, hó és jég ténylegesen csökkenti az engedélyezett kereszt-szél értéket; és 7) a korlátozó kereszt-szél értékkel összefüggő szélerősség. Tanulmányozzák továbbá a gyenge látástávolság és/vagy az alacsony felhőalap előfordulásának gyakoriságát is. Ennél a vizsgálatnál is vegyék fegyelembe a jelenséghez párosuló szélirányt és sebességet. 2007/70/II. szám 1.1.3 A repülőtér, a végső megközelítési területek és a repülőtér környezetének felszíne, különös tekintettel a következőkre:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes